20.12.2022 г.
BG
Официален вестник на Европейския съюз
L 325/189
Стъпка 3 – Аспекти на здравето на човека и околната среда на етапа на окончателно приложение При тази стъпка се оценяват опасностите и рисковете от окончателното приложение на въпросния материал или химикал.
Тя обхваща специфичната за употребата експозиция на химикала или материала и свързаните рискове.
Целта е да се прецени дали използването на даден химикал или материал при окончателното му приложение представляват риск за здравето на човека или за околната среда.
Стъпка 4 – Оценка на екологичната устойчивост При четвъртата стъпка въздействията върху екологичната устойчивост по време на целия жизнен цикъл на химикала/ материала се разглеждат чрез оценка на жизнения цикъл, като се оценяват няколко категории на въздействие, например изменението на климата и използването на ресурси.
Токсичността и екотоксичността също се разглеждат при тази стъпка, като се взема предвид въздействието, дължащо се на емисиите през жизнения цикъл върху хората и околната среда чрез компоненти на околната среда (например почва, вода, въздух), включително мобилност между компонентите, а не чрез пряка експозиция (обхванати в стъпка 3).
(1) Опасни свойства на въпросния химикал или материал
(2) Аспекти на здравето на човека и безопасността при производството и преработката
(3) Опасности и рискове от окончателното приложение на въпросния химикал или материал
(4) Въздействия върху околната среда през целия жизнен цикъл на въпросния химикал или материал
Фигура 2: Илюстрация на аспектите на безопасността и устойчивостта, които са обхванати в оценката на безопасността и устойчивостта.
Цветните полета показват кой етап от жизнения цикъл е обхванат.
Червената точка се отнася до химикала или материала, който се оценява, а жълтите и сивите точки се отнасят до всички останали вещества, отделяни по време на жизнения му цикъл (например други токсични химикали, отделяни по време на добива на суровина или в резултат на енергията, използвана в производствения процес).